Diari Oficial de la Generalitat Valenciana


Sumari del DOGV 2452, del 17-02-1995 (1995/833871)

ORDRE de 2 de febrer de 1995, de la Conselleria de Cultura, per la qual es convoca la concessió de subvencions destinades a federacions esportives de la Comunitat Valenciana per a l'any 1995.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/02/(4)/dof/vci/html**

### Dades del document

Número de DOGV
:   2452

Data del DOGV
:   17-02-1995

Secció del DOGV
:   DISPOSICIONS GENERALS

Número del document
:   1995/833871


Data del document
:   02-02-1995

Organisme emissor
:   Conselleria de Cultura

Tipus de document
:   Ordre

ORDRE de 2 de febrer de 1995, de la Conselleria de Cultura, per la qual es convoca la concessió de subvencions destinades a federacions esportives de la Comunitat Valenciana per a l'any 1995.   
Segons l'article 31.28 de l'Estatut d'Autonomia de la Comunitat Valenciana, l'esport és competència exclusiva de la Generalitat Valenciana. Així doncs, i d'acord amb la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, incumbeix a aquesta, a través de la Conselleria de Cultura, l'ordenació, la programació i la planificació de l'activitat esportiva en la nostra comunitat, mitjançant el foment i la promoció de les federacions esportives existents.  
Considerades les federacions esportives com a entitats d'utilitat pública, a les quals la Llei 10/1990, de 15 d'octubre, de l'Esport, i la Llei 4/1993, de l'Esport de la Comunitat Valenciana, reconeixen, a més de les atribucions pròpies, l'exercici per delegació de funcions públiques de caràcter administratiu, actuant en aquest cas com a agents col·laboradors de l'administració pública, la Conselleria de Cultura convoca anualment, a càrrec dels pressupostos de la Generalitat Valenciana, subvencions a aquelles entitats per atendre la realització de les finalitats pròpies per la funció pública que realitzen, que són distribuïdes seguint criteris d'objectivitat, concurrència i publicitat, basant-se en els resultats obtinguts en la promoció i el foment de la pràctica esportiva.  
Per això, i d'acord amb el que disposa l'article 35 de la Llei 5/1983, de 30 de desembre, de Govern Valencià (DOGV de 30 de desembre de 1983), i el que estableix el text refós de la Llei d'Hisenda Pública de la Generalitat Valenciana, aprovada per Decret Legislatiu de 26 de juny de 1991, del Consell de la Generalitat Valenciana,  
ORDENE:  
Primer  
Convocar la concessió de subvencions per un import global màxim de dos-cents milions de pessetes (407.870.788 PTA) a càrrec del capítol IV de la secció 15, servei 05 i programa 457-10, línia 4,03, dels pressupostos de la Generalitat Valenciana per a 1995, que serà distribuït entre les federacions esportives de la Comunitat Valenciana que ho sol·liciten dins el termini i en la forma escaient, en proporció a la seua implantació i volum d'activitat, basant-se en els resultats obtinguts en la promoció i foment de la pràctica esportiva.  
Segon   
Aprovar les bases per les quals es regirà la convocatòria, que figuren com a annex d'aquesta ordre.  
DISPOSICIONS FINALS  
Primera  
Es faculta el director general de l'Esport per a dictar les resolucions necessàries per a possibilitar l'adequat desenvolupament i execució del que disposa aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera   
Contra aquesta ordre, que posa fi a la via administrativa, podrà interposar-se recurs contenciós administratiu en el termini de dos mesos, comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, amb la comunicació prèvia a la Conselleria de Cultura; tot això d'acord amb els articles 57 i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 2 de febrer de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases per les quals es regula la convocatòria de subvencions destinades a les federacions esportives de la Comunitat Valenciana per a l'any 1995  
Primera. Beneficiaris  
Podran sol·licitar aquestes subvenciones les federacions esportives de la Comunitat Valenciana inscrites en el Registre d'Entitats Esportives de la Direcció General de l'Esport.  
Segona. Sol·licituds  
2.1. Instància dirigida a la Conselleria de Cultura, segons el model de l'annex II d'aquesta ordre, que serà facilitada per la Direcció General de l'Esport i les direccions territorials de Cultura d'Alacant, Castelló o València, acompanyada de la informació relativa a l'estructura de la federació respectiva i al nombre de llicències esportives per categories que tinga.  
2.2. Les sol·licituds es presentaran en el Registre General de la Conselleria de Cultura, avinguda de Campanar, 32, de València, en les direccions territorials de Cultura d'Alacant, Castelló o València, en els centres d'informació de l'Oficina d'Informació, Iniciatives i Reclamacions de la Generalitat Valenciana, o en qualsevol dels llocs a què es refereix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2.3. El termini de presentació de les instàncies serà de 30 dies comptadors a partir de l'endemà de la publicació d'aquesta ordre en el Diari Oficial de la Generalitat Valenciana.  
2.4. L'admissió a tràmit d'una sol·licitud de subvencions o ajudes no generarà cap compromís de concessió.  
2.5. La sol·licitud es considerarà desestimada si la resolució no es produeix en el termini de tres mesos des de la finalització del termini de presentació d'instàncies.  
Tercera. Objecte i aplicació de les subvencions  
3.1 Les subvencions es destinaran al desenvolupament dels programes i activitats de les federacions esportives autonòmiques, per assegurar la realització de les finalitats pròpies per la funció pública que tenen, segons els acords a què s'arribe amb cadascuna i, si cal, ajudar al sosteniment de la seua estructura orgànica i funcional.  
3.2. Distingim els tipus de subvenció següents:  
a) De caràcter ordinari:  
Seran destinades a atendre les despeses federatives que figuren dins el pressupost aprovat per la federació i autoritzat per la Direcció General de l'Esport.  
b) De caràcter extraordinari:  
Són les que es concedeixen per a despeses específiques no ordinàries i dirigides a esdeveniments esportius de caràcter extraordinari o a programes específics de tecnificació tal com són definits en l'apartat 7.3.II d'aquestes bases.  
Les dues modalitats tenen per objecte facilitar l'execució i finançament de l'actuació federativa.  
3.3. Les subvencions concedides per la Direcció General de l'Esport a les federacions esportives, tenen, per pròpia naturalesa, caràcter finalista i tant en allò referit a l'import global com en l'aplicació als diferents programes federatius de despeses, es troben vinculades i condicionades al conjunt d'activitats a realitzar i als altres ingressos obtinguts per la federació.  
Quarta. Condicions prèvies a l'obtenció de la subvenció  
4.1. El beneficiari haurà d'acreditar, en el termini màxim de 10 dies comptadors a partir de l'endemà de la notificació de la concessió, que es troba al corrent de les obligacions tributàries i amb la Seguretat Social, referit als 12 mesos anteriors a la data de sol·licitud de la subvenció, en els termes que disposa l'Ordre de 7 de gener de 1991, de la Conselleria d'Economia i Hisenda (DOGV núm. 1477 de data 5 de febrer de 1991).  
4.2. Pel que fa a quantitats concedides amb anterioritat, hauran d'haver presentat la documentació i els justificants referits als anys anteriors (justificació de despeses, memòria d'activitats, comptes anuals i execució del pressupost per programes).  
Cinquena. Valoració i tramitació  
5.1. Per a la valoració dels expedients, es constituirà una comissió avaluadora presidida pel director general de l'Esport i 4 vocals d'entre els responsables del Servei de Promoció de l'Esport, la qual tindrà en compte, fonamentalment, els criteris següents:  
a) La coherència dels programes i dels pressupostos presentats.  
b) El nombre de clubs o entitats adscrits a la federació.  
c) Nombre de llicències d'esportistes federats.  
d) Qualificació de l'esport com a olímpic.  
e) Dificultat tècnica de generar recursos propis de la federació sol·licitant.  
5.2. Les sol·licituds podran ser resoltes a mesura que obtinguen l'informe de la comissió avaluadora, la qual estarà facultada per a celebrar tantes sessions com el president decidesca convocar.  
5.3. Després de formalitzar els tràmits d'instrucció corresponents, el director general de l'Esport elevarà la proposta de resolució a la consellera de Cultura.  
5.4. La Direcció General de l'Esport notificarà als interessats la resolució de la consellera sobre l'aprovació o denegació de les sol·licituds presentades.  
5.5. La Conselleria de Cultura ordenarà la pràctica dels tràmits necessaris per a l'oportuna transferència de les subvencions a cadascuna de les federacions esportives que hagen acreditat els requisits i condicions exigits en aquesta disposició.  
Sisena. Obligacions dels beneficiaris  
6.1. Trobar-se en la situació que legitima la concessió.  
6.2. Acreditar el compliment dels requisits i condicions que determinen la concessió o el gaudi de l'ajuda.  
6.3. Sotmetre's a les actuacions de control financer que corresponguen a la intervenció general, en relació amb la subvenció i les ajudes concedides.  
6.4. Comunicar l'obtenció de subvencions o ajudes per a la mateixa finalitat procedents d'altres administracions o ens públics o privats.  
6.5. Tota alteració de les condicions considerades per a la concessió de la subvenció i en tot cas l'obtenció concurrent de subvencions o ajudes atorgades per altres administracions o entitats públiques, podran ocasionar la modificació de la resolució de la concessió.  
6.6. Fer constar en tota informació o documentació pròpia de l'activitat esportiva que està subvencionada per la Conselleria de Cultura.  
6.7 La realització dels programes per als quals fou concedida la subvenció, serà de responsabilitat exclusiva de l'entitat. També seran al seu càrrec els mitjans humans i materials necessaris per al compliment dels programes, fins i tot les obligacions fiscals i de Seguretat Social que se'n deriven.  
6.8 Les federacions beneficiàries queden obligades a notificar a la Direcció General de l'Esport qualsevol proposta de canvi o modificació del programa presentat en el moment que es produesca.  
Setena. Pressupostos  
7.1. En el termini màxim de tres mesos des de la comunicació de la subvenció, la federació esportiva beneficiària haurà de presentar, perquè els ratifique la Direcció General de l'Esport de la Conselleria de Cultura, els pressupostos de despeses de la federació per programes i conceptes, i la previsió dels ingressos per a 1995, aprovats prèviament per l'assemblea general de la federació.  
7.1.1. Els pressupostos inclouran la totalitat de les activitats, per programes i àrees, de la federació esportiva, en l'àmbit autonòmic, estatal o internacional, amb independència de l'estructuració territorial, incloent-hi els diferents òrgans corporatius que la componguen.  
7.1.2. Per a l'aprovació de pressupostos que prevegen despeses o inversions que ultrapassen l'exercici econòmic, les federacions esportives presentaran un pla de finançament basat en els ingressos prevists en els exercicis afectats.  
7.2. A aquest efecte, es considera com a programa esportiu el conjunt o agrupació d'activitats homogènies encaminades a la consecució d'objectius també homogenis o de naturalesa similar, i que combina mitjans o recursos coherents i identificables, constituint així una unitat significativa tant per a la discussió pressupostària com per a l'anàlisi de la gestió federativa.  
7.3. Tipus de programes.  
El pressupost de despeses s'estructurarà en dos grans programes funcionals:  
I. Gestió i funcionament federatiu  
Engloba totes aquelles activitats i iniciatives referides:  
a) Al sector o component de gestió bàsica de l'organització federativa. Personal i immobilitzat i altres.  
b) Al sector o component de funcionament o desplegament dinàmic de l'organització federativa: assembles i reunions, funcions d'ordenació i regulació de la vida federativa.  
II. Activitats  
Per a l'elaboració del pressupost d'aquest programa partim de tres àrees diferenciades:  
a) àrea de l'activitat esportiva.  
Engloba totes aquelles competicions, activitats i iniciatives d'àmbit autonòmic, estatal i internacional que no estant integrades dins l'àrea de tecnificació s'encaminen a fomentar, divulgar i/o estendre l'esport a nivell qualitatiu (selecció d'elit futura, elevació del nivell esportiu, de marques o de les competicions de categories inferiors, etc).  
S'hi inclouran els esdeveniments esportius de caràcter extraordinari que, concertats prèviament amb la Direcció General de l'Esport, podran rebre un ajut específic.  
b) àrea de formació  
Ha de comprendre totes les actuacions, activitats i iniciatives per a la formació de quadres (tècnics, jutges i àrbitres) i la seua actualització i/o perfeccionament.  
c) àrea de tecnificació  
Engloba totes aquelles actuacions, activitats i iniciatives que propicien i potencien l'obtenció de resultats qualitatius dels esportistes destacats individualment o els equips territorials de les diferents modalitats, categories i sexes.  
El programa de tecnificació esportiva serà objecte d'atenció específica per part de la Direcció General de l'Esport i podrà tenir un capítol també específic de subvenció.  
Vuitena. Distribució de la subvenció de la conselleria  
8.1. La subvenció de la Conselleria de Cultura es distribuirà dins del pressupost d'ingressos de les federacions, necessàriament, de la manera següent:  
Programa I, gestió i funcionament: el 20% o 25% com a màxim, segons que la seu federativa siga propietat de la Conselleria de Cultura o de la mateixa federació territorial.  
Programa II, activitats: el 80% o el 75% com a mínim, segons l'assignació establerta per al programa I.  
8.2. Les subvencions amb destinació finalista a determinades actuacions de l'àrea de tecnificació, ajudes a clubs o esdeveniments esportius no seran computades en els percentatges anteriors.  
Novena. Procediment de pagament  
9.1. El pagament de la subvenció es realitzarà després de la justificació d'una sola vegada o fraccionant en parts tant la justificació com el pagament, per l'import mínim del 25% de la subvenció total, sempre que l'activitat s'haja realitzat d'acord amb els programes presentats (pressupostos d'ingressos i despeses, tal com estableix el punt 7.1), i que es justifique el seu ús d'acord amb el que disposen aquestes bases i segons el model que figura en l'annex IV d'aquesta ordre.  
9.2. No obstant el que s'exposa en el punt anterior, es podrà avançar el pagament de fins el 40% de la totalitat de la subvenció concedida, després de la presentació d'aval bancari per aquesta quantitat i que es complesquen les condicions previstes en la base quarta d'aquesta ordre.  
9.2.1. La segona part de la subvenció per un import del 20% del total s'abonarà després de la presentació dels pressupostos d'ingressos i despeses, tal com estableix el punt 7.1, i del certificat on es justificarà la destinació del primer 40% com a fons percebut per a les finalitats pròpies de la federació esportiva, segons el model de l'annex III d'aquesta ordre, on s'especificarà el resum de la despesa i la destinació d'aquesta per programes.  
9.2.2 La resta de la subvenció, equivalent al 40%, s'abonarà després de presentar el certificat que recollirà el resum de despeses i els comptes justificatius corresponents al total de la subvenció de la Conselleria de Cultura per a 1995, segons el model de l'annex IV d'aquesta ordre, acompanyada dels comptes justificatius i dels justificants originals de la despesa.  
9.3. Les federacions beneficiàries de la subvenció hauran de preveure els fons suficients, d'entre els recursos propis que generen, per a afrontar les despeses pressupostades i no finançades a través de la subvenció, al llarg de l'exercici econòmic i particularment durant el període del 16 de novembre al 31 de desembre.  
Deu. Justificació de la subvenció  
10.1. Es realitzarà un compte justificatiu per cada programa, àrea o activitat.  
Els justificants integrants de cada compte justificatiu hauran de presentar-se de la manera següent:  
a) Relacionats i numerats correlativament, partint del núm. 1 en cada compte.  
b) Els justificants que continguen més d'un document hauran d'anar numerats, també correlativament, partint del núm.1 (per exemple, justificant núm.7, document 7/1, 7.2,...)  
10.2. Després de la justificació de la totalitat de la subvenció de la Conselleria de Cultura, es presentarà la memòria esportiva de l'any, els comptes anuals i el balanç de l'exercici econòmic i l'execució per programes. També presentaran els comptes justificatius de despeses per ingressos procedents de subvenció de la federació espanyola, per recursos generats per la mateixa federació territorial, les delegacions provincials i la resta dels òrgans estamentals que la conformen, i per ingressos procedents de la col·laboració d'altres entitats o persones. A aquests comptes justificatius s'adjuntaran les còpies dels justificants corresponents.  
Presentats els comptes justificatius i en cas que hi haja observacions de la Direcció General de l'Esport, la federació disposarà de 10 dies hàbils a partir de la notificació corresponent, per a lliurar-los de nou incorporant les correccions oportunes.  
10.3. Es presentaran a justificar solament les despeses que les federacions hagen previst en el pressupost aprovat per l'assemblea general i presentades davant la Direcció General de l'Esport.  
Queden excloses de la possibilitat de justificació amb fons procedents de la subvenció de la Direcció General de l'Esport les despeses ocasionades per:  
- Multes de trànsit.  
- Els bitllets emesos i no utilitzats.  
- El lloguer de vehicles de turisme amb conductor o sense.  
- Despeses extres d'hotel.  
- Tributs.  
- Altres despeses que no hagen estat incloses concretament en el pressupost presentat a la Direcció General de l'Esport.  
- Amb caràcter general no podran justificar-se a càrrec de la subvenció de la Conselleria totes aquelles despeses finançades amb aportacions directes d'esportistes, clubs o tècnics, com llicències esportives, mutualitats, quotes de cursets, etc.  
10.4. Per al procediment de pagament que estableix el punt 9.1, la documentació justificativa del total de la subvenció es presentarà abans del 15 de novembre de 1995 davant la Direcció General de l'Esport.  
10.5. Per al procediment de pagament que s'estableix en el punt 9.2, el termini de justificació serà el següent:  
El certificat del primer lliurament es farà abans de l'1 d'agost de 1995.  
El segon certificat, junt amb els comptes justificatius del total de la subvenció anual, es presentarà abans del 15 de novembre de 1995 davant la Direcció General de l'Esport.  
Onze  
11.1. En tot allò no previst en aquesta ordre, els beneficiaris se sotmetran al que estableixen la Llei d'Hisenda Pública de la Generalitat Valenciana i la Llei de Pressupostos de la Generalitat Valenciana per a l'exercici 1995.  
Tot això sense perjudici del règim d'infraccions i sancions previst en el títol VI del text refós de la Llei d'Hisenda Pública de la Generalitat Valenciana.  
11.2. La Direcció General de l'Esport podrà demanar totes les informacions, aclariments o documents complementaris considere necessaris per a assessorar-se.  
 ANNEX II  
Sr./Sra. ... amb DNI núm. ..., com a president/presidenta i en representació de la federació ..., amb domicili social a ... C/ ... núm. ... i NIF ...  
D'acord amb l'Ordre de ... de ... de 1995, de la Conselleria de Cultura (DOGV de data ... de ... de 1995),  
SOL·LICITE:  
Que em siga concedida una subvenció econòmica per a la realització de les activitats corresponents a l'any 1995, que assumesc totes les responsabilitats que puguen derivar-se de la realització d'aquelles, per a la qual cosa declare que em trobe al corrent en el compliment de les obligacions tributàries i amb la Seguretat Social, i em compromet a acreditar-ho, en la forma que estableix aquesta ordre i segons el que disposa l'Ordre de la Conselleria d'Economia i Hisenda de 7 de gener de 1991 (DOGV núm. 1477 de data 5 de febrer de 1991).  
També em compromet a l'acceptació futura de la subvenció sol·licitada en els termes en els quals la conselleria la puga concedir, si resulte beneficiari, i tornar les quantitats percebudes en cas d'incompliment de les condicions d'aquesta convocatòria, i acceptar tots els requisits especificats en la normativa vigent aprovada per la Conselleria de Cultura, i declare no haver desfigurat la veritat, ni amagat cap informació referent a les dades que consten en aquesta sol·licitud.  
Per a la tramitació de la subvenció, s'haurà de transferir al compte núm. ... que a nom d'aquesta federació figura en el Banc ... (Codi ...) Sucursal Urbana ... (Codi...), amb domicili a ..., C/ ..., núm ...  
..., ... de ... 1995  
Signatura i segell  
CONSELLERIA DE CULTURA  
Direcció General de l'Esport  
ANNEX III  
Sr/Sra ..., com a(\*) ... de la federació ...  
CERTIFIQUE:  
Que la subvenció de la Conselleria de Cultura corresponent al primer lliurament de l'any 1995, per un import de ... PTA i equivalent al 40% del total, s'ha destinat a finançar les despeses dels programes i activitats d'aquesta federació, segons la relació adjunta, durant les dates compreses entre el ... de ... i el ... de ... de 1995, d'acord amb les finalitats pròpies i el que preveu l'ordre de la Conselleria de Cultura que regula les subvencions d'engany.  
I perquè conste a l'efecte de presentació davant la Conselleria de Cultura, signe aquest certificat.  
..., ... de ... de 1995  
Vist i plau Signatura i segell  
El presidente de la federación  
Sig:.  
(\*) Càrrec que té a la federació  
Direcció General de l'Esport. Servei de Promoció de l'Esport.  
ANNEX IV  
Sr./Sra. ..., com a(\*) ... de la federació ...  
CERTIFIQUE:  
Que la subvenció de la Conselleria de Cultura, corresponent a l'any 1995, per un import de ... PTA, ha estat destinat a finançar les despeses dels programes i activitats d'aquesta federació durant les dates compreses entre el ... de ..., i el ... de ... 1995, d'acord amb les finalitats que li són pròpies i amb l'ordre de la Conselleria de Cultura que regula les subvencions per a enguany.  
El resum de les despeses és el que tot seguit s'expressa per programes.  
Programa Import  
I. Gestió i funcionament esportiu: ...  
II. Activitats ...  
- àrea d'activitats ...  
- àrea de formació ...  
- àrea de tecnificació (ordinari) ...  
- àrea de tecnificació (específic) ...  
- Esdeveniments esportius ...  
TOTAL ...  
Subvenció de la conselleria ...  
Diferència al n/favor ...  
S'hi adjunten comptes justificatius consistents en ... fulls numerats, acompanyats dels justificants originals que així mateix s'indiquen i corresponents al pressupost aprovat per la Direcció General de l'Esport.  
I perquè conste a l'efecte de la presentació davant la Conselleria de Cultura, signe aquest certificat.  
..., ... de ... de 1995  
Vist i plau Signatura i segell  
El president de la federació  
Sig:.  
(\*) Càrrec que té a la federació  
Direcció General de l'Esport. Servei de Promoció de l'Esport.


Còpia Permalink ELI